text: Kongeligt besøg på Hærens Sergentskole
  02 februar 2011 kl. 14.57
  I dag aflagde Hans Kongelige Højhed Prins Joachim besøg på Hærens Sergentskole i Sønderborg
  Prins Joachim blev modtaget i morges i kasernegården af æreskommando og Slesvigske Musikkorps.
  Efter en briefing om skolen gik turen til øvelsespladsen hvor Prins Joachim overværede føreruddannelsen gennemført af skolens 4. deling.
  Udover føreruddannelse overværede prinsen klasseundervisning gennemført af de nuværende oversergentelever på skolen.
  Prins Joachim tog senere på dagen videre til øvelsespladsen ved Søgård, hvor den feltmæssige del af uddannelsen vises frem. Her overværede prinsen den igangværende feltøvelse ved 2. deling. 
  For Joachim var Hæres Sergentskole ikke ubekendt. Han var selv sergentelev i 1987 på samme skole.
  